Temperert lauvskog og blandingsskog

**Temperert lauvskog og blandingsskog** er ein habitattype i temperert klima definert av WWF. Han omfattar økoregionar med skog av lauvtre og regionar med blandingsskog av lauvtre og bartre.

Desse skogen er på sitt rikaste og mest særeigne i sentrale Kina og austlege Nord-Amerika, med nokre globalt særeigne økoregionar i Kaukasus, Himalaya, Sør-Europa, Australasia, sørvestlege Sør-Amerika og Russiske fjerne austen.

## Økologi

Den typiske strukturen til desse skogane omfattar fire lag:

* Det øvste laget er tretoppane til høge, vaksne tre som kan vera 30 til 60 meter høge. Under tretoppane finst ein skuggetolande underskog som er rundt 9-15 meter kortare enn toppen, og er delt i tre lag.
* Topplaget i underskogen er under-tretoppane danna av  vaksne mindre treslag, nye tre og undertrykte ungtre som venter på ein opning i tretopplaget.
* Under topplaget er busklaget, som er danna av korte, vedaktige plantar.
* Typisk er det lågaste og mest mangfaldige laget bakkelaget eller urtevekstlaget.

## Tre
På den nordlege halvkula er karakteristiske dominante lauvtre i dette biomet ulike typar eik (*[[Eikeslekta|Quercus]]* spp.), bøk (*[[Bøkeslekta|Fagus]]* spp.), løn (*[[Lønn|Acer]]* spp.) og bjørk (*[[Bjørk|Betula]]* spp.). Omgrepet «blandinsskog» kjem av at bartre også opptrer som topptre i nokre av desse skogane. Typiske bartre med denne rolla er furu (*[[Furuslekta|Pinus]]* spp.), gran (*[[Granslekta|Picea]]* spp.) og edelgran (*[[Edelgranslekta|Abies]]* spp.). I nokre område av biomet kan bartre vera ein viktigare toppart enn lauvtreartane. På den sørlege halvkula finst stadeigne planteslekter som *[[Nothofagus]]* og *[[Eukalyptusslekta|Eucalyptus]]* i dette biomet, og dei fleste bartrea (frå Araucariaceae og Podocarpaceae) opptrer i blandingsskog med lauvtre.

## Klima
Tempererte lauvskogar og blandingsskogar finst i område med forskjellige varme og kjølige årstider som gjev dei moderate årlege gjennomsnittstemperaturar — 3 til 23&nbsp;°C. Desse skogane finst i relativt varme og regnfulle klima, nokre gonger også med ei tydeleg tørketid. Aust-Asia har ei tørketid om vinteren medan område med vått middelhavsklima har ei om sommaren. Andre områe, som sentrale austlege Nord-Amerika, har ei ganske jamn fordeling av nedbør; årleg nedbør er vanlegvis over 600&nbsp;mm og ofte over 1500&nbsp;mm, sjølv om det kan gå så langt ned som 300&nbsp;mm i nokre delar av Midtausten og oppimot 6000&nbsp;mm i fjellområde på New Zealand og Azorane. Temperaturane er typisk  moderate bortsett frå i delar av Asia som Ussuriland, der det kan vera temperert skog til trass for svært harde vinterforhold med særs kalde vintrar.

Klimaa er vanligvis fuktige store delar av året, og finst vanlegvis i den nordlege utkanten av fuktig subtropisk klima utan svært varme somrar og svært milde vintrar, og i kontinentale soner sør for tundraområde. I Köppen si klimaklassifisering er dei representerte av høvesvis *[[Fuktig subtropisk klima|Cfa]]*, *[[Fuktig kontinentalklima|Dfa/Dfb]]* sørleg del og *[[Maritimt klima|Cfb]]*, og sjeldnare av *[[Middelhavsklima|Csb]]*, *[[Steppeklima|Bsk]]* og *[[Middelhavsklima|Csa]]*.

## Kjelder

**Denne artikkelen bygger på «[[:en:Temperate broadleaf and mixed forests|Temperate broadleaf and mixed forests]]» frå ,  den 1. september 2021.*  

## Bakgrunnsstoff

* World Wildlife Fund−WWF Biomes: Temperate broadleaf and mixed forests biome
* Temperate forest
* Bioimages.vanderbilt.edu: Index of North American Temperate Broadleaf & Mixed Forests ecoregions
* Terraformers Canadian Forest Conservation Foundation